laion/Wikipedia-Exotic huggingface dataset:
জর্জ ভার্নন

জর্জ ফ্রেডেরিক ভার্নন (ইংরেজি: George Vernon; জন্ম: ২০ জুন, ১৮৫৬ - মৃত্যু: ১০ আগস্ট, ১৯০২) লন্ডনের মেরিলেবোন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮২ থেকে ১৮৮৩ সালে ইংল্যান্ডের পক্ষে স্বল্পকালীন সময়ের জন্য আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর কাউন্টি ক্রিকেটে মিডলসেক্সের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও আন্ডারআর্ম স্লো বোলিং করতেন জর্জ ভার্নন। ৩২ মন্টেগু স্কয়ারে বসবাসকারী জর্জ ভার্ননের সন্তানরূপে জন্ম হয় তার। রাগবি স্কুলে অধ্যয়ন করেন। ১৮৭৩ সালে লর্ডসে রাগবি একাদশের সদস্যরূপে প্রথমবারের মতো খেলেন ও ১৮৭৪ সালে অধিনায়কের দায়িত্বে ছিলেন। এরপর মিডলসেক্সের পক্ষে ১০৩টি প্রথম-শ্রেণীর খেলায় অংশগ্রহণ করেছেন। ১৮৮২-৮৩ মৌসুমে ইংল্যান্ড দলের সদস্যরূপে অস্ট্রেলিয়া সফরে যান। অ্যাশেজ সফরে একটিমাত্র টেস্টে অংশগ্রহণের সুযোগ হয় তার। ১৮৮২-৮৩ মৌসুমের পর ১৮৮৭-৮৮ মৌসুমেও অস্ট্রেলিয়া গমন করেন তিনি। ১৮৮৯-৯০ মৌসুমে তার অধিনায়কত্বে একটি দল ভারত ও সিলন গমন করে। শৌখিন খেলোয়াড়দের নিয়ে গড়া ঐ দলে লর্ড হকের ন্যায় খেলোয়াড়ের অংশগ্রহণ ছিল। অন্যান্য খেলোয়াড়কে প্রথম-শ্রেণীর ক্রিকেটার হিসেবে গণ্য করা না হলেও ভারতে এরচেয়ে শক্তিধর দল আর আসেনি। এটিই ভারতে কোন বিদেশী দলের সফর ছিল। দলটি সাতটি খেলায় জয় ও একটিতে ড্র করে। এরপূর্বে ৩০ জানুয়ারি, ১৮৯০ তারিখে বোম্বেভিত্তিক পার্সি জিমখানার বিপক্ষে প্রতিদ্বন্দ্বিতায় অবতীর্ণ হয়। দৃঢ় সংকল্পের অধিকারী ও ক্রিকেট পুরোধা বোম্বের পরবর্তী গভর্নর লর্ড হ্যারিসের উপস্থিতিতে ভারতের ক্রিকেট চ্যাম্পিয়নশীপ নামে খেলাটি পরিচিতি পায়। ঐ সময়ে খেলাটি বোম্বের সেরা ক্রীড়ানুষ্ঠানের মর্যাদা লাভ করে। ব্রিটিশ শাসকদেরকে বিস্ময়াভিভূত করে পার্সি দল জয়লাভ করেছিল। ১৮৯২-৯৩ মৌসুমে লর্ড হক একাদশের সদস্যরূপে আবারও সিলন ও ভারত গমন করেন। লর্ড হকের নেতৃত্বাধীন এ দলটি পার্সিসের কাছে পরাজিত হয়েছিল। ১৮৯৮ সালে মেরিলেবোন ক্রিকেট ক্লাবের (এমসিসি) পক্ষে সর্বশেষ প্রথম-শ্রেণীর খেলায় অংশ নেন জর্জ ভার্নন। ক্রিকেট খেলার পাশাপাশি রাগবি খেলায়ও যথেষ্ট পারদর্শিতা প্রদর্শন করেছেন তিনি। পাঁচবার ইংল্যান্ড জাতীয় রাগবি ইউনিয়ন দলের পক্ষে ফরোয়ার্ড হিসেবে খেলেছেন। পেশাগতভাবে জর্জ ভার্নন ব্যারিস্টার ছিলেন। মিডল টেম্পলের বারে কাজ করেছেন। ঔপনিবেশিক দায়িত্ব পালনেও তার সম্পৃক্ততা ছিল। মৃত্য-পূর্ব পর্যন্ত গোল্ডকোস্ট উপনিবেশের পশ্চিম আফ্রিকা পুলিশ বিভাগে কাজ করেছেন। গোল্ডকোস্টে থাকাকালীন ম্যালেরিয়া জ্বরে আক্রান্ত হয়ে ১০ আগস্ট, ১৯০২ তারিখে মাত্র ৪৬ বছর বয়সে জর্জ ভার্ননের দেহাবসান ঘটে। "Obituary - a correspondent writes" (ইংরেজি ভাষায়) দ্য টাইমস (লন্ডন)। Saturday, 16 August 1902। (36848), পৃ. 8। "Obituaries" (ইংরেজি ভাষায়) দ্য টাইমস (লন্ডন)। Friday, 15 August 1902। (36847), পৃ. 8। উইকিমিডিয়া কমন্সে জর্জ ভার্নন সংক্রান্ত মিডিয়া রয়েছে। ইএসপিএনক্রিকইনফোতে জর্জ ভার্নন (ইংরেজি) ক্রিকেটআর্কাইভে জর্জ ভার্নন (সদস্যতা প্রয়োজনীয়) (ইংরেজি) ডন অ্যামব্রোস লিখিত জর্জ ভার্ননের সংক্ষিপ্ত জীবনী A Corner of a Foreign Field, the Indian History of a British Sport by Ramachandra Guha আইএসবিএন ০-৩৩০-৪৯১১৭-২ Scrum: George Vernon
জেমস রেইনওয়াটার

লিও জেমস রেইনওয়াটার একজন মার্কিন পদার্থবিজ্ঞানী। তিনি অন্য দুই জন বিজ্ঞানীর সাথে যৌথভাবে ১৯৭৫ সালে পদার্থবিজ্ঞানে নোবেল পুরস্কার লাভ করেন। তারা বিশেষ ধরনের পরমাণুর কেন্দ্রিনের আকার আবিষ্কারের জন্য এই পুরস্কার পেয়েছিলেন। তিনি ১৯৩৯ সালে ক্যালিফোর্নিয়া ইনস্টিটিউট অফ টেকনোলজি থেকে পদার্থবিজ্ঞানে ব্যাচেলর ডিগ্রি অর্জন করেন। ১৯৪৬ সালে কলাম্বিয়া ইউনিভার্সিটি থেকে পদার্থবিজ্ঞানে ডক্টরেট ডিগ্রি অর্জন করেন। তিনি ১৯৪৬ সালে কলাম্বিয়া বিশ্ববিদ্যালয়ের পদার্থবিজ্ঞান বিভাগে শিক্ষক হিসেবে যোগদান করেন এবং ১৯৫২ সালে পূর্ণ অধ্যাপক হিসেবে উন্নীত হন। The Nobel Prize in Physics 1975 James Rainwater James Rainwater – Autobiography Leo James Rainwater Photograph, Biography and Bibliographic Resources, from the Office of Scientific and Technical Information, United States Department of Energy
বার্টন রিখটার

বার্টন রিখটার (২২ মার্চ ১৯৩১ – ১৮ জুলাই ২০১৮) একজন নোবেল বিজয়ী মার্কিন পদার্থবিজ্ঞানী ছিলেন। তার জীবনের অধিকাংশ সময় নিউ ইয়র্ক সিটিতে কেটেছে। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৫২ সালে ব্যাচেলর্স এবং ১৯৫৬ সালে পিএইচডি ডিগ্রি অর্জন করেন। তিনি ১৯৮৪ থেকে ১৯৯৯ সাল পর্যন্ত স্ল্যাক ন্যাশনাল অ্যাক্সিলারেটর ল্যাবরেটরীর পরিচালক ছিলেন। ১৯৭৬ সালে একটি নতুন মৌলিক কণা আবিষ্কারের জন্য পদার্থবিজ্ঞানে নোবেল পুরস্কার লাভ করেন। এমআইটি লাইব্রেরি পিএইচডি গবেষণামূলক প্রবন্ধ রেকর্ড Weil, Martin (২১ জুলাই ২০১৮)। "Obituaries - Burton Richter, Nobel Prize-winning physicist, dies at 87"। The Washington Post। সংগ্রহের তারিখ ১৫ সেপ্টেম্বর ২০১৯।  "Nobel Prize-winning physicist Burton Richter dies at 87"। Stanford News (সংবাদ বিজ্ঞপ্তি)। Stanford News। ২০১৮-০৭-১৯। সংগ্রহের তারিখ ২০১৮-০৭-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Nobelprize.org autobiography ওয়েব্যাক মেশিনে আর্কাইভকৃত ৮ ফেব্রুয়ারি ২০০৬ তারিখে Nobel Lecture ওয়েব্যাক মেশিনে আর্কাইভকৃত ১১ অক্টোবর ২০০৮ তারিখে (PDF format) The Nobel Prize in Physics 1976 ওয়েব্যাক মেশিনে আর্কাইভকৃত ৩০ আগস্ট ২০০৮ তারিখে SLAC press image NIF Secretary of Energy Board ওয়েব্যাক মেশিনে আর্কাইভকৃত ৩ মার্চ ২০১৬ তারিখে A Celebration Honoring Burton Richter SLAC image gallery
স্যামুয়েল চাও চুং তিং

স্যামুয়েল চাও চুং তিং (চীনা: 丁肇中; পিনিয়ান: Dīng Zhàozhōng) (জন্ম: ২৭শে জানুয়ারি, ১৯৩৬) একজন মার্কিন পদার্থবিজ্ঞানী। তিনি ১৯৭৬ সালে আরেকজন মার্কিন বিজ্ঞানী বার্টন রিখটারের সাথে যৌথভাবে পদার্থবিজ্ঞানে নোবেল পুরস্কার লাভ করেন। জে/সাই নামক অতিপারমাণবিক কণা আবিষ্কারের জন্য তাঁরা এই পুরস্কার পেয়েছিলেন। Autobiography ওয়েব্যাক মেশিনে আর্কাইভকৃত ২২ আগস্ট ২০০৪ তারিখে Biography and Bibliographic Resources, from the Office of Scientific and Technical Information, United States Department of Energy Faculty page at MIT ওয়েব্যাক মেশিনে আর্কাইভকৃত ৩০ জানুয়ারি ২০০৮ তারিখে Nobel-Winners.com Bio PBS bio
কমলা রকেট

কমলা রকেট ২০১৮ সালে মুক্তিপ্রাপ্ত একটি বাংলাদেশী নাটকীয় চলচ্চিত্র। কথাসাহিত্যিক শাহাদুজ্জামানের ‘মৌলিক’ ও ‘সাইপ্রাস’ নামক দুটি গল্প অবলম্বনে চলচ্চিত্রটির চিত্রনাট্য লিখেছেন শাহাদুজ্জামান ও নূর ইমরান মিঠু, চলচ্চিত্রটি পরিচালনা করেন নূর ইমরান মিঠু ও প্রযোজনা করে ইমপ্রেস টেলিফিল্ম লিমিটেড। চলচ্চিত্রটি ১৬ জুন ২০১৮ সালে মুক্তি পায়। চলচ্চিত্রটি জাফনা আন্তর্জাতিক চলচ্চিত্র উৎসবে “শ্রেষ্ঠ অভিষিক্ত পরিচালকের” পুরস্কার লাভ করে। এছাড়া চলচ্চিত্রটি ‘গোয়া আন্তর্জাতিক চলচ্চিত্র উৎসব’, ‘১৬তম চেন্নাই আন্তর্জাতিক চলচ্চিত্র উৎসব’ ও ১৭তম তৃতীয় চোখ এশীয় চলচ্চিত্র উৎসবে প্রদর্শিত হয়। ২০১৯ সালে চলচ্চিত্রটি প্যারিসে অনুষ্ঠিত ৬ষ্ঠ এশীয় চলচ্চিত্র উৎসবে “জুরি পুরস্কার” লাভ করে।h তৌকীর আহমেদ - আতিক মোশাররফ করিম জয় রাজ সামিয়া সাঈদ ফারিহা শামস সেওতি ডমিনিক গোমেজ আবু রায়হান রাসেল চলচ্চিত্রটির পুরো শুটিং হয়েছে একটা লঞ্চে। এ জন্য লঞ্চটি ঢাকা থেকে মোরেলগঞ্জে (বাগেরহাটের একটি থানা) বেশ কয়েকবার যাতায়াত করে। "ঈদে সিনেমা হলে ইমপ্রেসের 'কমলা রকেট'"। মানবজমিন। ৩ জুন ২০১৮।  "দুই আন্তর্জাতিক উৎসবে 'কমলা রকেট'"। bdnews24.com। ১১ ডিসেম্বর ২০১৮। ২ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৯।  "ভারত যাচ্ছে 'কমলা রকেট'"। ঢাকা টাইমস। ৪ নভেম্বর ২০১৮। সংগ্রহের তারিখ ২ জানুয়ারি ২০১৯।  "ফ্রান্সে 'জুরি প্রাইজ' পেল 'কমলা রকেট'"। চ্যানেল আই। সংগ্রহের তারিখ ১৮ ফেব্রুয়ারি ২০১৯।  বাংলা মুভি ডেটাবেজে কমলা রকেট ইন্টারনেট মুভি ডেটাবেজে কমলা রকেট (ইংরেজি)
দিল্লি সরকার

দিল্লী জাতীয় রাজধানী আঞ্চলের সরকার বা দিল্লী সরকার হল ভারতীয় জাতীয় রাজধানী দিল্লী এবং এর ১১ জেলার শাসক কর্তৃপক্ষ। এটি একটি কার্যনির্বাহী, যা দিল্লীর লেফটেন্যান্ট গভর্নর , একটি বিচারব্যবস্থা এবং একটি আইনসভর নেতৃত্বে চলে। দিল্লীর বর্তমান বিধানসভা একককক্ষ বিশিষ্ট, আনুষ্ঠানিকভাবে এটি ৭০ জন আইনসভার সদস্য (বিধায়ক) নিয়ে গঠিত। ভারতের সর্বোচ্চ আদালতে জিএনসিটি ভি. ইউওআই-এর ক্ষেত্রে আর্গুমেন্ট শুনিছে, যেখানে দিল্লী কেন্দ্রীয় অঞ্চল কিনা তা নির্ধারণ করবে লেফটেন্যান্ট গভর্নর মুখ্যমন্ত্রী বা বিশেষ রাজ্য হিসাবে স্বাধীনভাবে কাজ করতে পারেন, যেখানে লেফটেন্যান্ট গভর্নর মুখমন্ত্রীর প্রধান পরামর্শ দাতা হিসাবে থাকবে। এটি কেন্দ্র ও দিল্লীর মধ্যে আইনি ফেডারেলিজমের সাংবিধানিক প্রশ্ন উত্থাপন করে। ১৫ দিনের আর্গুমেন্ট পর, সুপ্রিম কোর্ট তার রায় সংরক্ষিত করেছিল। পঞ্চায়েত রাজ আইনের অংশ হিসাবে দিল্লির পৌর কর্পোরেশন শহরটির জন্য নাগরিক প্রশাসন পরিচালনা করে। দিল্লির একটি শহুরে এলাকা, দিল্লি রাজ্য সরকার এবং ভারতের সরকার উভয় আসন। দিল্লির জাতীয় রাজধানী অঞ্চল (এনসিটি) এর তিনটি স্থানীয় পৌর কর্পোরেশন রয়েছে, যেমন দিল্লির পৌর কর্পোরেশন (এমসিডি), নয়া দিল্লি পৌর কাউন্সিল (এনডিএমসি) এবং দিল্লি ক্যান্টনমেন্ট বোর্ড। দিল্লীর লেফটেন্যান্ট গভর্নরকে কেন্দ্রীয় সরকারের পরামর্শে রাষ্ট্রপতির প্রতিনিধি হিসেবে নিযুক্ত হন, তবে তাকে রাজ্যপালের মতো রাজ্যের প্রধান হিসাবে নিযুক্ত করা হয় না। দিল্লি জুড়ে দিল্লি হাইকোর্টের এখতিয়ার রয়েছে, যার দুটি নিম্ন আদালত রয়েছে: নাগরিক মামলার জন্য ছোট কারণসমূহের আদালত, এবং ফৌজদারি মামলার দায়রা আদালত। ভারতের অন্যান্য রাজ্যের বিপরীতে, দিল্লি পুলিশ ভারত সরকারের স্বরাষ্ট্র মন্ত্রণালয়কে রিপোর্ট করে, রাজ্য সরকারকে নয়। পুলিশ কমিশনারের নেতৃত্বে এটি বিশ্বের বৃহত্তম মহানগর পুলিশ বাহিনীগুলির মধ্যে একটি। দিল্লির পুলিশ সদর দফতর আইটিও'তে অবস্থিত। দিল্লির আইনসভা প্রথম ভাগে ১৯৫১ সালের পার্ট সি স্টেটস আইনের অধীনে ১৯ মার্চ ১৯ সালে গঠিত হয়, কিন্তু ১ অক্টোবর ১৯৫৬ সালে এটি বাতিল করা হয়। পরে ১ ই সেপ্টেম্বর ১৯৯৩ সালে তার আইন পরিষদ পুনরায় প্রতিষ্ঠিত হয়েছিল - সংবিধানের আইনে (৬৯ তম সংশোধনী), ১৯৯১ সালের জাতীয় রাজধানী অঞ্চল দিল্লি আইন, অনুসারে ভারতের সংবিধানে ৬৯ তম সংশোধনী কার্যকর হয়েছিল, দিল্লি কেন্দ্রীয় অঞ্চলকে আনুষ্ঠানিকভাবে জাতীয় রাজধানী অঞ্চল হিসাবে ঘোষণা করা হয়। দিল্লির প্রথম মুখ্যমন্ত্রী ব্রাহ্মপ্রকাশ (আইএনসি) এবং প্রথম মহিলা মুখ্যমন্ত্রী সুষমা স্বরাজ (বিজেপি)। কমরেড গুরু রাধা কিষাণ (সিপিআই) একজন ব্যক্তি হিসাবে ক্রমাগত সবচেয়ে বেশি বছর ধরে এমসিডি -এর একটি আসনে প্রতিনিধিত্বের বিরল কৃতীত্বের (ডিএমসি প্রাথমিকভাবে) অধিকারী এবং প্রেম সিংহ (Inc) দিল্লির বিভিন্ন নাগরিক ক্ষেত্রে সর্বোচ্চ নির্বাচনে জিতেছেন। "Special Status of Delhi - Supreme Court Observer"। Supreme Court Observer (ইংরেজি ভাষায়)। ২০১৮-০২-২৭ তারিখে মূল থেকে আর্কাইভ করা। সংগ্রহের তারিখ ২০১৮-০২-২৭।  "Special Status of Delhi: Day 15 Arguments - Supreme Court Observer"। Supreme Court Observer (ইংরেজি ভাষায়)। ২০১৭-১২-০৬। ২০১৮-০২-২৭ তারিখে মূল থেকে আর্কাইভ করা। সংগ্রহের তারিখ ২০১৮-০২-২৭।  "History of Delhi Police"। Delhi Police Headquarters, New Delhi, India। ৭ ডিসেম্বর ২০০৬ তারিখে মূল থেকে আর্কাইভ করা।  "THE CONSTITUTION (Sixty-ninth Amendment) Act, 1991"। ২১ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৮।  দাপ্তরিক ওয়েবসাইট
শরীফপুর ইউনিয়ন, আশুগঞ্জ

শরীফপুর বাংলাদেশের ব্রাহ্মণবাড়িয়া জেলার অন্তর্গত আশুগঞ্জ উপজেলার একটি ইউনিয়ন। দরবার শরীফ : মাওলা আলী শাহী পাক দরবার শরীফ,শরীফপুর,আশুগঞ্জ শরীফপুর ইউনিয়নের আয়তন ১,৫৯০ একর (৬.৪৩ বর্গ কিলোমিটার)। ২০১১ সালের আদমশুমারি অনুযায়ী শরীফপুর ইউনিয়নের মোট জনসংখ্যা ১৩,৫৪৫ জন। এর মধ্যে পুরুষ ৬,২৫০ জন এবং মহিলা ৭,২৯৫ জন। মোট পরিবার ২,৬০৬টি। জনসংখ্যার ঘনত্ব প্রতি বর্গ কিলোমিটারে প্রায় ২,১০৫ জন। শরীফপুর ইউনিয়ন পূর্বে শরীফপুর পূর্ব ইউনিয়ন নামে পরিচিত ছিল। আশুগঞ্জ উপজেলার দক্ষিণাংশে শরীফপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের পূর্বে তারুয়া ইউনিয়ন, উত্তরে আড়াইসিধা ইউনিয়ন ও লালপুর ইউনিয়ন, পশ্চিমে লালপুর ইউনিয়ন এবং দক্ষিণে নবীনগর উপজেলার কৃষ্ণনগর ইউনিয়ন ও বড়াইল ইউনিয়ন অবস্থিত। শরীফপুর ইউনিয়ন আশুগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম আশুগঞ্জ থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল: দক্ষিণ তারুয়া খোলাপাড়া টংগীপাড়া লামা শরীফপুর শরীফপুর ২০১১ সালের আদমশুমারি অনুযায়ী শরীফপুর ইউনিয়নের সাক্ষরতার হার ৫১.৪%। এ ইউনিয়নে ১টি মাধ্যমিক বিদ্যালয়, ২ টি দাখিল মাদ্রাসা ও ৫টি প্রাথমিক বিদ্যালয় রয়েছে। মাধ্যমিক বিদ্যালয় শাহ্ ফরাছত আলী উচ্চ বিদ্যালয় মাদ্রাসা খোলাপাড়া উমেদ আলী শাহ দাখিল মাদ্রাসা শরীফপুর ইসলামিয়া দাখিল মাদ্রাসা প্রাথমিক বিদ্যালয় খোলাপাড়া সরকারি প্রাথমিক বিদ্যালয় কান্দাপাড়া সরকারি প্রাথমিক বিদ্যালয় খোলাপাড়া দক্ষিণ রেজিস্টার্ড প্রাথমিক বিদ্যালয় তারুয়া দক্ষিণ সরকারি প্রাথমিক বিদ্যালয় শরীফপুর ইউনিয়নে যোগাযোগের প্রধান সড়ক আশুগঞ্জ-শরীফপুর সড়ক। প্রধান যোগাযোগ মাধ্যম সিএনজি চালিত অটোরিক্সা। বর্তমান চেয়ারম্যান: সাইফউদ্দিন চৌধুরী আশুগঞ্জ উপজেলা আশুগঞ্জ থানা ব্রাহ্মণবাড়িয়া জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৫ ডিসেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "ব্রাহ্মণবাড়িয়া জেলার তথ্য উপাত্ত" (পিডিএফ)। web.archive.org। Wayback Machine। Archived from the original on ১৩ নভেম্বর ২০১৪। সংগ্রহের তারিখ ৫ ডিসেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "এক নজরে শরীফপুর - শরীফপুর ইউনিয়ন - শরীফপুর ইউনিয়ন"। sarifpurup.brahmanbaria.gov.bd। ৮ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০২২।
ফিলিপ ওয়ারেন অ্যান্ডারসন

ফিলিপ ওয়ারেন অ্যান্ডারসন (জন্ম: ১৩ ডিসেম্বর, ১৯২৩) একজন নোবেল বিজয়ী মার্কিন পদার্থবিজ্ঞানী। তিনি স্থানীয়করণ, প্রতি-ফেরোচুম্বকত্ব এবং উচ্চ তাপমাত্রার অতিপরিবাহিতার তত্ত্ব বিষয়ে মৌলিক অবদান রেখেছেন। ১৯৭৭ সালে তিনি পদার্থবিজ্ঞানে নোবেল পুরস্কার লাভ করেন। "Professor Philip Anderson ForMemRS"। London: Royal Society। ২০১৫-১১-১৪ তারিখে মূল থেকে আর্কাইভ করা।  http://www.phys.ufl.edu/~muttalib/cv.html Philip W. Anderson, Autobiography (The Nobel Foundation, 1977, 2005). [১] Philip Warren Anderson Video clip of Philip Anderson speaking at the International Conference on Complex Systems, Hosted by the New England Complex Systems Institute (NECSI) Anderson's Princeton web page
আব্দুল ওয়াহহাব মিঞা

বিচারপতি মোহাম্মদ আব্দুল ওয়াহহাব মিঞা (জন্ম: ১১ নভেম্বর ১৯৫১, জামালপুর, মাদারগঞ্জ, ২ নং কডুইচুড়া, মহিষবাথান) বাংলাদেশের একজন প্রখ্যাত আইনবিদ ও সুপ্রিম কোর্টের আপিল বিভাগের বিচারপতি যিনি বাংলাদেশের ২১-তম প্রধান বিচারপতি হিসেবে দায়িত্ব পালন করেছেন। সাবেক বিচারপতি সুরেন্দ্র কুমার সিনহার ছুটি ও পদত্যাগের পর ভারপ্রাপ্ত হিসেবে তিনি প্রধান বিচারপতির দায়িত্ব পালন করেন। আব্দুল ওয়াহহাব মিঞা ১৯৫১ সালের ১১ নভেম্বর জামালপুর জেলার মাদারগঞ্জের মহিষবাথান গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে স্নাতক ও এলএল.বি সম্পন্ন করেন। আবদুল ওয়াহ্হাব মিঞা ১৯৭৪ সালে জেলা আদালতের আইনজীবী হিসেবে কর্মজীবন শুরু করেন। তিনি ১৯৭৬ সালে সুপ্রিম কোর্টের হাইকোর্ট বিভাগ ও ১৯৮২ সালে আপিল বিভাগের আইনজীবী হিসেবে তালিকাভুক্ত হন। পরবর্তীতে আপিল বিভাগের জ্যেষ্ঠ আইনজীবী হিসেবে তালিকাভুক্তি লাভ করেন। তিনি ২৪ অক্টোবর, ১৯৯৯ সালে হাইকোর্ট বিভাগের অতিরিক্ত বিচারক হিসেবে নিয়োগ লাভ করেন। পরবর্তীতে হাইকোর্ট বিভাগের অতিরিক্ত বিচারক থেকে স্থায়ী বিচারকে উন্নীত হন ২৪ অক্টোবর, ২০০১ সালে। ২৩ ফেব্রুয়ারি, ২০১১ সালে তিনি মহামান্য সুপ্রিম কোর্টের আপিল বিভাগের বিচারপতি হিসেবে উন্নীত হন। সাবেক প্রধান বিচারপতি সুরেন্দ্র কুমার সিনহার ছুটি ও পদত্যাগের কারণে তিনি ভারপ্রাপ্ত হিসেবে ১২ নভেম্বর, ২০১৭ সালে বাংলাদেশের প্রধান বিচারপতি হিসেবে দায়িত্ব গ্রহণ করেন ও ১ ফেব্রুয়ারি ২০১৮ সাল পর্যন্ত প্রধান বিচারপতি হিসেবে দায়িত্ব পালন করেন। ২ ফেব্রুয়ারি, ২০১৮ সালে তিনি আপিল বিভাগের বিচারপতি পদ থেকে স্বেচ্ছায় অবসর গ্রহণ করে দীর্ঘ বিচারিক জীবনের ইতি টানেন। ২০১৯ সাল থেকে তিনি ঢাকার নর্থ সাউথ বিশ্ববিদ্যালয়ের আইন বিভাগের একজন খণ্ডকালীন অধ্যাপক হিসেবে শিক্ষকতার সঙ্গে যুক্ত আছেন। প্রধান বিচারপতির দায়িত্ব পেলেন আবদুল ওয়াহহাব মিঞা - দৈনিক ইনকিলাব বিচারপতি ওয়াহহাব মিঞার পদত্যাগ - বিডিনিউজ২৪ ডটকম[স্থায়ীভাবে অকার্যকর সংযোগ]
জর্জ সি. স্কট

জর্জ ক্যাম্পবেল স্কট (ইংরেজি: George Campbell Scott; ১৮ অক্টোবর ১৯২৭ - ২২ সেপ্টেম্বর ১৯৯৯) হলেন একজন মার্কিন অভিনেতা, পরিচালক ও প্রযোজক। তিনি মঞ্চে তার কাজের জন্য সর্বাধিক পরিচিত। তার অভিনীত উল্লেখযোগ্য চলচ্চিত্র ভূমিকা হল স্ট্যানলি কুবরিকের ডক্টর স্ট্রেঞ্জলাভ অর: হাউ আই লার্ন্ডস টু স্টপ ওরিং অ্যান্ড লাভ দ্য বম্ব (১৯৬৪)-এ জেনারেল বাক টারগিডসন, ফ্রাংকলিন স্ক্যাফনারের প্যাটন (১৯৭০)-এ জেনারেল জর্জ এস. প্যাটন এবং ক্লাইভ ডোনারের আ ক্রিসমাস ক্যারল (১৯৮৪)-এ এবেনেজার স্ক্রুজ। তিনি প্রথম অভিনেতা যিনি শ্রেষ্ঠ অভিনেতার জন্য একাডেমি পুরস্কার (১৯৭০ সালে প্যাটন-এর জন্য) লাভের পর তা প্রত্যাখ্যান করেন এবং একাডেমি অব মোশন পিকচার আর্টস অ্যান্ড সায়েন্সেসকে মাস খানেক পূর্বে সতর্ক করে বলেন তিনি এই পুরস্কার জিতলে তার দার্শনিক দৃষ্টিকোণ থেকে এই কাজ করবেন। তিনি মনে করেন সকল ধরনের নাট্যধর্মী কাজই অদ্বিতীয়তম এবং একটি অপরটির সাথে তুলনাযোগ্য নয়। "George C. Scott"। বায়োগ্রাফি (ইংরেজি ভাষায়)। ২৯ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৮।  ব্লাজেস্কি, গোরান (২৭ জানুয়ারি ২০১৭)। "George C. Scott is the first actor ever to refuse an Oscar, saying that the ceremony was a "two-hour meat parade""। দ্য ভিনটেজ নিউজ (ইংরেজি ভাষায়)। সংগ্রহের তারিখ ২২ সেপ্টেম্বর ২০১৮।  "George C. Scott"। আইএমডিবি। ইন্টারনেট মুভি ডেটাবেজ। সংগ্রহের তারিখ ২২ সেপ্টেম্বর ২০১৮।  উইকিমিডিয়া কমন্সে জর্জ সি. স্কট সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে জর্জ সি. স্কট (ইংরেজি) ইন্টারনেট ব্রডওয়ে ডেটাবেজে জর্জ সি. স্কট (ইংরেজি) ইন্টারনেট মুভি ডেটাবেজে জর্জ সি. স্কট  (ইংরেজি)
মার্থা স্কট

মার্থা এলেন স্কট (ইংরেজি: Martha Ellen Scott; ২২ সেপ্টেম্বর ১৯১২ - ২৮ মে ২০০৩) ছিলেন একজন মার্কিন অভিনেত্রী। তিনি ১৯৩৮ সালে ব্রডওয়ে মঞ্চে থর্নটন ওয়াইল্ডারের মূল আওয়ার টাউন মঞ্চনাটকে এমিল ওয়েব চরিত্রে অভিনয় করেন এবং ১৯৪০ সালে এই নাটকের চলচ্চিত্ররূপে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। পরবর্তীকালে তিনি সেসিল বি. ডামিলের দ্য টেন কমান্ডমেন্টস (১৯৫৬) ও উইলিয়াম ওয়াইলারের বেন-হার (১৯৫৯), এ দুটি চলচ্চিত্রে চার্লটন হেস্টনের অভিনীত চরিত্রের মায়ের ভূমিকায় অভিনয় করেন। স্কট ১৯১২ সালের ২১শে সেপ্টেম্বর মিজুরির জেমসপোর্টে জন্মগ্রহণ করেন। তার মাতা লেথা (প্রদত্ত নাম: ম্যাককিনলি) এবং পিতা ওয়াল্টার আলভা স্কট ছিলেন একজন প্রকৌশলী ও গ্যারেজের মালিক। তার মাতা মার্কিন যুক্তরাষ্ট্রের রাষ্ট্রপতি উইলিয়াম ম্যাককিনলির চাচাতো বোন। স্কট পরিবার জেমসপোর্টে বসবাস করতেন এবং মার্থার যখন ১৩ বছর বয়স তখন তারা মিজুরির কানসাস সিটিতে এবং পরে মিশিগানের ডেট্রয়েটে চলে যান। হাই স্কুল জীবনে তিনি অভিনয়ের প্রতি আকৃষ্ট হন এবং মিশিগান বিশ্ববিদ্যালয়ে পড়াকালীন এই আগ্রহ আরও বৃদ্ধি পায়। তিনি এই বিশ্ববিদ্যালয় থেকে শিক্ষকতার সনদ এবং ১৯৩৪ সালে নাট্যকলায় স্নাতক ডিগ্রি অর্জন করেন। মার্টিন, ডগলাস (৩১ মে ২০০৩)। "Martha Scott, Original Emily in 'Our Town,' Dies at 88"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ২২ সেপ্টেম্বর ২০১৮।  থাইস, মার্ক (২০০৮)। Hollywood Winners & Losers A to Z (ইংরেজি ভাষায়)। হ্যাল নিওনার্ড করপোরেশন। পৃষ্ঠা ২৪২। আইএসবিএন 9780879103514। সংগ্রহের তারিখ ২২ সেপ্টেম্বর ২০১৮।  "B.A. Degree"। দ্য হ্যাভর ডেইলি নিউজ (ইংরেজি ভাষায়)। ২৪ মার্চ ১৯৪৪। সংগ্রহের তারিখ ২২ সেপ্টেম্বর ২০১৮ – নিউজপেপার.কম-এর মাধ্যমে।  উইকিমিডিয়া কমন্সে মার্থা স্কট সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে মার্থা স্কট (ইংরেজি) ইন্টারনেট মুভি ডেটাবেজে মার্থা স্কট  (ইংরেজি) ফাইন্ড এ গ্রেইভে মার্থা স্কট  (ইংরেজি)
জন হাউজম্যান

জন হাউজম্যান (ইংরেজি: John Houseman; জন্ম: জাক হাউসমান, ২২ সেপ্টেম্বর ১৯০২ - ৩১ অক্টোবর ১৯৮৮) ছিলেন একজন ব্রিটিশ মার্কিন অভিনেতা ও প্রযোজক। ফেডেরাল থিয়েটার প্রজেক্টে সিটিজেন কেইন চলচ্চিত্রে পরিচালক অরসন ওয়েলসের সাথে তার যুগলবন্দী এবং দ্য ব্লু ডালিয়া চলচ্চিত্রে লেখক রেমন্ড চ্যান্ডলারের সাথে তার যুগলবন্দীর জন্য তিনি সর্বাধিক পরিচিতি অর্জন করেন। তিনি দ্য পেপার চেজ (১৯৭৩) চলচ্চিত্রে প্রফেসর চার্লস ডব্লিউ. কিংসফিল্ড চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার এবং গোল্ডেন গ্লোব পুরস্কার অর্জন করেন। তিনি ১৯৭৮ সালে এই চলচ্চিত্রের টেলিভিশন ধারাবাহিক উপযোগকরণে একই চরিত্রে অভিনয় করেন। "John Houseman"। বায়োগ্রাফি (ইংরেজি ভাষায়)। ২৩ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৮।  "John Houseman"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ২২ সেপ্টেম্বর ২০১৮।  উইকিমিডিয়া কমন্সে জন হাউজম্যান সংক্রান্ত মিডিয়া রয়েছে। ইন্টারনেট মুভি ডেটাবেজে জন হাউজম্যান  (ইংরেজি) ফাইন্ড এ গ্রেইভে জন হাউজম্যান  (ইংরেজি)
নেভিল ফ্রান্সিস মট

স্যার নেভিল ফ্রান্সিস মট (৩০শে সেপ্টেম্বর, ১৯০৫ - ৮ই আগস্ট, ১৯৯৬) ছিলেন বিখ্যাত ব্রিটিশ পদার্থবিজ্ঞানী। তিনি ১৯৭৭ সালে মার্কিন বিজ্ঞানী জন হ্যাসব্রাউক ভ্যান ভ্লেক এবং ফিলিপ ওয়ারেন এন্ডারসনের সাথে যৌথভাবে পদার্থবিজ্ঞানে নোবেল পুরস্কার লাভ করেন। Sir Nevill Francis Mott Mott's memories University of Bristol (accessed Jan 2006) National Cataloguing Unit for the Archives of Contemporary Scientists Bath University
আর্থার লো

আর্থার লো (ইংরেজি: Arthur Lowe; আর্থার লূয়্‌, জন্ম: ২২ সেপ্টেম্বর ১৯১৫ - ১৫ এপ্রিল ১৯৮২) ছিলেন একজন ইংরেজ অভিনেতা। ত্রিশ বছরের অধিক অভিনয় জীবনে তিনি অসংখ্য মঞ্চনাটক, টেলিভিশন নাটক এবং চলচ্চিত্রে অভিনয় করেছেন। তিনি ১৯৬৮ থেকে ১৯৭৭ সাল পর্যন্ত ব্রিটিশ সিটকম ড্যাড্‌স আর্মি-এ ক্যাপ্টেন ম্যানারিং চরিত্রে অভিনয় করে টেলিভিশনে অন্যতম পরিচিত মুখ হয়ে ওঠেন এবং এই কাজের জন্য সাতবার বাফটা পুরস্কারের মনোনয়ন লাভ করেন। তিনি ও লাকি ম্যান! (১৯৭৩) চলচ্চিত্রে অভিনয় করে শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেন। লো ১৯১৫ সালের ২২শে সেপ্টেম্বর ডার্বিশায়ারের হেফিল্ডে জন্মগ্রহণ করেন। তার পিতা আর্থার লো সিনিয়র (১৮৮৮-১৯৭১) ও মাতা ম্যারি অ্যানি ফোর্ড (১৮৮৫-১৯৮১)। তার পিতা একটি রেলওয়ে কোম্পানিতে কাজ করতেন এবং বিশেষ রেলের মাধ্যমে উত্তর ইংল্যান্ড ও মিডল্যান্ডে মঞ্চ সফরকারী কোম্পানির এক স্থান থেকে অন্য স্থানে যাতায়াতের দায়িত্বে ছিলেন। আর্থার জুনিয়র ম্যানচেস্টারের লেভেনশুলমের চ্যাপেল স্ট্রিটের চ্যাপেল স্ট্রিট জুনিয়র স্কুলে পড়াশোনা করেন। "Family Announcements, Arthur Lowe - Funeral Directors and services - Family Announcements Announcements"। ফ্যামিলি অ্যানাউন্সমেন্ট (ইংরেজি ভাষায়)। ২০ মে ২০১৬ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৮।  পেরি, জিমি (১৬ এপ্রিল ২০১৩)। "Dad's Army creator on 'captain of comedy' Arthur Lowe: from the archive, 16 April 1982"। দ্য গার্ডিয়ান (ইংরেজি ভাষায়)। সংগ্রহের তারিখ ২২ সেপ্টেম্বর ২০১৮।  GRO Register of Births: DEC 1915 7b 1413 HAYFIELD – Arthur Lowe। "The Stardom of Suburban Man", ইভনিং নিউজ, লন্ডন, ২৮ অক্টোবর ১৯৮৮। উইকিমিডিয়া কমন্সে আর্থার লো সংক্রান্ত মিডিয়া রয়েছে। ইন্টারনেট মুভি ডেটাবেজে আর্থার লো  (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে আর্থার লো ফাইন্ড এ গ্রেইভে আর্থার লো (ইংরেজি)
পল ল্য ম্যাট

পল ল্য ম্যাট (ইংরেজি: Paul Le Mat; জন্ম: ২২ সেপ্টেম্বর ১৯৪৫) হলেন একজন মার্কিন অভিনেতা। তিনি আমেরিকান গ্রাফিটি (১৯৭৩) চলচ্চিত্রে অভিনয় করে প্রথম খ্যাতি অর্জন করেন এবং তার এই কাজের জন্য তিনি সমাদৃত হন এবং বর্ষসেরা নবীন অভিনেতা বিভাগে গোল্ডেন গ্লোব পুরস্কার অর্জন করেন। আমেরিকান গ্রাফিটি চলচ্চিত্রে তার অনবদ্য অভিনয়ের পর তিনি আলোহা, ববি অ্যান্ড রোজ (১৯৭৫)-এ প্রধান চরিত্রে অভিনয়ের সুযোগ পান এবং ছবিটি বক্স অফিস হিট হয়। তিনি পরবর্তীকালে জোনাথন ডেমের হ্যান্ডল উইথ কেয়ার ও মেলভিন অ্যান্ড হাওয়ার্ড চলচ্চিত্রে অভিনয় করেন। শেষোক্ত চলচ্চিত্রে অভিনয় করে তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি দ্য বার্নিং বেড (১৯৮৪) টিভি চলচ্চিত্রে অভিনয় করে সেরা টিভি পার্শ্ব অভিনেতা বিভাগে গোল্ডেন গ্লোব পুরস্কার লাভ করেন। ""American Graffiti" stars: Where are they now?"। সিবিএস নিউজ (ইংরেজি ভাষায়)। ১০ আগস্ট ২০১৩। সংগ্রহের তারিখ ২২ সেপ্টেম্বর ২০১৮।  "Paul Le Mat"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ২২ সেপ্টেম্বর ২০১৮।  উইকিমিডিয়া কমন্সে পল ল্য ম্যাট সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে পল ল্য ম্যাট  (ইংরেজি) টার্নার ক্লাসিক মুভিজ ডেটাবেজে পল ল্য ম্যাট (ইংরেজি)
শংকর গোবিন্দ চৌধুরী স্টেডিয়াম

শংকর গোবিন্দ চৌধুরী স্টেডিয়াম বা নাটোর স্টেডিয়াম নাটোর শিশু  পার্কের পাশে অবস্থিত নাটোর, বাংলাদেশ।  জাতীয় ক্রীড়া পরিষদ নিয়ন্ত্রিত একটি স্টেডিয়াম, যেটি নাটোর জেলার মধ্যে, জেলা মৎস্য ভবনের সামনে এবং পটুয়াপাড়ায় অবস্থিত, সাধারণত ঘরোয়া খেলাগুলো এখানে হয়ে থাকে। ক্রিকেট, ফুটবল, ব্যাডমিন্টন, হ্যান্ডবল, সাঁতার, সাইকেলিং,  ইত্যাদি এখানে প্রশিক্ষন এবং প্রতিযোগিতা হয়ে থাকে। শুক্রবার করে এখানে প্রচুর ভিড় হয়। লোকজন সারা সপ্তার ব্যস্ততা কাটিয়ে পরিবার নিয়ে এখানে এসে আনন্দ উপভোগ করেন। বাংলাদেশের স্টেডিয়ামের তালিকা বাংলাদেশের ক্রিকেট মাঠের তালিকা জাতীয় ক্রীড়া পরিষদ শের-ই-বাংলা ক্রিকেট স্টেডিয়াম, জহুর আহমেদ চৌধুরী স্টেডিয়াম, এম এ আজিজ স্টেডিয়াম, চট্টগ্রাম শহীদ চান্দু স্টেডিয়াম, বগুড়া খান সাহেব ওসমান আলী স্টেডিয়াম, ফতুল্লা, নারায়ণগঞ্জ শেখ আবু নাসের স্টেডিয়াম, খুলনা বঙ্গবন্ধু জাতীয় স্টেডিয়াম, মতিঝিল, ঢাকা "সংরক্ষণাগারভুক্ত অনুলিপি"। ১২ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১৮।
মুসলেহ উদ্দিন ভূইয়া স্টেডিয়াম

মুসলেহ উদ্দিন ভূইয়া স্টেডিয়াম বা পুরাতন নাম আব্দুল মান্নান ভূঁইয়া স্টেডিয়াম হলো নরসিংদী জেলার প্রধান ও বৃহত্তম স্টেডিয়াম। এটি নরসিংদী সার্কিট হাউসের বিপরীতে অবস্থিত। এটি মূলত ক্রিকেট স্টেডিয়াম হলেও এখানে অন্যান্য খেলা যেমন ফুটবল, ব্যাডমিন্টন ইত্যাদিরও প্রশিক্ষণ ও প্রতিযোগিতা হয়ে থাকে। অপ্রতিরোধ্য অগ্রযাত্রায় বাংলাদেশ শিরোনামে ১ সেপ্টেম্বর, ২০১৮ তারিখে এই স্টেডিয়ামে উন্নয়ন কনসার্ট অনুষ্ঠিত হয়েছিল। বাংলাদেশের ক্রীড়া স্থাপনাসমূহ বাংলাদেশের ক্রিকেট মাঠের তালিকা "নরসিংদী স্টেডিয়ামে উন্মুক্ত কনসার্ট, উপচে পড়া ভিড় | সারাদেশ | The Daily Ittefaq"। archive1.ittefaq.com.bd। ২০১৯-০৯-০৪ তারিখে মূল থেকে আর্কাইভ করা। সংগ্রহের তারিখ ২০১৯-০৯-০৪।